Зуі (Віцебскі раён)

Зуі́ (, ) — вёска ў Віцебскім раёне Віцебскай вобласці. Уваходзіць у склад Ноўкінскага сельсавета. За 4 км на поўдзень ад Віцебска, 5 км ад чыгуначнай станцыі Мядзвёдка на лініі Віцебск — Орша.
 Гісторыя 
У 18 стагоддзі вёска ў Віцебскім ваяводстве ВКЛ. Пасля 1-га падзелу Рэчы Паспалітай у складзе Расійскай імперыі, у Віцебскім павеце Пскоўскай, з 1776 года Полацкай губерні. З 1796 года ў Беларускай, з 1802 года ў Віцебскай губерні. У пачатку 20 стагоддзя пры рацэ Лучоса ў Шчэрбінскай воласці Віцебскага павета Віцебскай губерні. У 1905 годзе адносілася да Бароніцкай сельскай грамады, мела 37 дзесяцін зямлі. У сакавіку 1924 года вернута ў склад БССР. З 20 жніўня 1924 года ў Шумнянскім сельсавеце Віцебскага раёна Віцебскай акругі (да 26 ліпеня 1930 года). З 20 лютага 1938 года ў Віцебскай вобласці. У Другую сусветную вайну з сярэдзіны ліпеня 1941 года да канца чэрвеня 1944 года акупіравана нацысцкімі захопнікамі. З 16 ліпеня 1954 года вёска ў Русакоўскім, з 22 снежня 1960 года ў Ноўкінскім сельсавеце. З 1 студзеня 2003 года ў складзе ААТ «Рудакова».

 Насельніцтва 
 4 двары, 23 жыхары (1785)
 4 двары, 16 жыхароў (1905)
 5 двароў, 27 жыхароў (1926)
 2 гаспадаркі, 3 жыхары (1996)
 2 гаспадаркі, 2 жыхары (2018)
 Крыніцы 

 Літаратура 

 Спасылкі 

Катэгорыя:Ноўкінскі сельсавет
Катэгорыя:Населеныя пункты Віцебскага раёна